Blaze7451/Wiki-th-20250601 huggingface dataset:
เดอะแกรดูเอท พิษรักแรงสวาท

เดอะแกรดูเอท พิษรักแรงสวาท (The Graduate)  เป็นภาพยนตร์โรแมนติก คอเมดี​-ดรามา ที่ออกฉายในปี ค.ศ. 1967 กำกับการแสดงโดยไมค์ นิโคลส์ เขียนบทภาพยนตร์โดย บัค เฮนรี และ คัลเดอร์ วิลลิงแฮม นำแสดงโดย แอนน์ แบนครอฟต์ และ ดัสติน ฮอฟแมน ภาพยนตร์เรื่องนี้สร้างจากนวนิยายขายดีของ ชาร์ลส์ เว็บบ์ เรื่อง ​พิษรักแรงสวาท​ ที่ตีพิมพ์ในปี ค.ศ. 1963 โดยเป็นผลงานการแสดงเรื่องที่สองของฮอฟแมน และสร้างชื่อเสียงเป็นอย่างมากให้กับเขา โดยได้รับการเสนอชื่อเข้าชิงรางวัลนักแสดงยอดเยี่ยมรางวัลออสการ์และรางวัลลูกโลกทองคำ
ภาพยนตร์กล่าวถึงเบนจามิน แบรดด็อก (รับบทโดย ฮอฟแมน) เด็กหนุ่มที่เพิ่งจบจากมหาวิทยาลัย ไม่มีความทะเยอทะยาน และยังไม่มีเป้าหมายในชีวิต เบนจามินปฏิเสธคำขอของบิดาที่จะให้เรียนต่อ และมีความสัมพันธ์ชู้สาวกับคุณนายโรบินสัน (รับบทโดย แบนครอฟต์) สาวใหญ่ที่พบในงานเลี้ยง เหตุการณ์ยุ่งยากเกิดขึ้นเมื่อเบนจามินถูกบิดาบังคับให้ออกไปนัดเที่ยวกับอีเลน (รับบทโดย รอสส์) ลูกสาวของคุณโรบินสัน เพื่อนทนายของพ่อ (ซึ่งเป็นลูกสาวของคุณนายโรบินสัน) และเกิดความรักต่อกัน 
ภาพยนตร์ถูกนำออกฉายในโรงภาพยนตร์เป็นครั้งแรกเมื่อวันที่ 21 ธันวาคม ค.ศ. 1967 และประสบความสำเร็จอย่างมหาศาลด้วยการทำรายได้เฉพาะในทวีปอเมริกาเหนือ​มากถึง 104 ล้านดอลลาร์สหรัฐ จากทุนสร้างเพียง 3 ล้าน โดยเป็นภาพยนตร์ที่สามารถทำเงินได้มากที่สุดอันดับ 1 ในปี 1967 ซึ่งหากคิดรายได้ของภาพยนตร์โดยรวมกับอัตราเงินเฟ้อในปี ค.ศ. 2021 แล้ว ภาพยนตร์เรื่องนี้จะมีรายได้ในปีที่เข้าฉายมากถึง 857 ล้านดอลลาร์สหรัฐ นอกจากนี้ในงานประกาศผลรางวัลออสการ์ ครั้งที่ 40​ ภาพยนตร์เรื่องนี้ยังได้รับการเสนอชื่อเข้าชิงรางวัลออสการ์มากถึง 7 สาขารางวัล ซึ่งถือว่าเข้าชิงรางวัลออสการ์มากที่สุดเป็นอันดับ 4 ของปีดังกล่าว รองจากเรื่อง หนุ่มห้าว สาวเหี้ยม และ ถนอมรักไว้ในหัวใจ ที่เข้าชิง 10 สาขารางวัล และ ด็อกเตอร์ ดูลิตเติ้ล ที่เข้าชิง 9 สาขารางวัล โดย ไมค์ นิโคลส์ ได้รับรางวัลออสการ์ สาขาผู้กำกับภาพยนตร์ยอดเยี่ยม​ นอกจากนี้ยังได้รับเลือกให้เข้าสู่หอทะเบียนภาพยนตร์แห่งชาติ​ของสหรัฐอเมริกา​ และได้รับการยกย่องให้เป็นหนึ่งในภาพยนตร์ยอดเยี่ยมตลอดกาล 100 เรื่องของสถาบันภาพยนตร์อเมริกัน​
เพลงประกอบของภาพยนตร์เรื่องนี้ คือเพลง Mrs. Robinson  แต่งโดยพอล ไซมอน ขับร้องโดยไซมอน แอนด์ การ์ฟังเกล ได้รับความนิยมเป็นอย่างสูง ซิงเกิลติดอันดับหนึ่งของนิตยสารบิลบอร์ด และได้รับรางวัลแกรมมี สาขาบันทึกเสียงแห่งปี ประจำปี 1969

**อ้างอิง**

**แหล่งข้อมูลอื่น**
  เว็บทางการ- title=The Graduate-  เบื้องหลังการสร้าง จากนิตยสารแวนิตีแฟร์
หมวดหมู่:ภาพยนตร์อเมริกัน
หมวดหมู่:ภาพยนตร์ตลก
หมวดหมู่:ภาพยนตร์ที่ออกฉายในปี พ.ศ. 2510
หมวดหมู่:ภาพยนตร์ที่กำกับโดย ไมค์ นิโคลส์
หมวดหมู่:ภาพยนตร์ที่มีฉากในลอสแอนเจลิส
หมวดหมู่:ภาพยนตร์ที่มีฉากในซานฟรานซิสโก
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
ร่มร่อน

thumb
ร่มร่อน (Paragliding) เป็นอากาศยานเบาพิเศษประเภทหนึ่ง สามารถเคลื่อนที่ได้โดยพลังงานจลน์ ซึ่งเกิดจากแรงดึงดูดของโลก กระทำต่อปีก (Airfoils) ทำให้ร่มร่อนสามารถเคลื่อนที่ไปข้างหน้าได้ไกล โดยอาศัยแรงยก (aerodynamic force) ที่เกิดขึ้นต่อร่มร่อน เมื่อมีอากาศไหลผ่านปีก 
ร่มร่อนสามารถลอยสูงขึ้นไปได้ด้วยปัจจัยสองประการคือ 
# ลอยขึ้นไปกับมวลอากาศร้อนซึ่งเคลื่อนที่ขึ้น เช่น ลมร้อน (thermal soaring) 
# ลอยขึ้นไปกับ กระแสอากาศที่พุ่งขึ้นอันเนื่องจากมีมวลอากาศเคลื่อนที่ปะทะสิ่งกีดขวาง เช่น ลมที่พัดมาปะทะแนวสันเขาแล้วพัดขึ้นข้ามเขา ร่มร่อนสามารถอาศัยลมบนแนวสันเขาที่ยกตัวขึ้นนี้ ล่องลอยไปตามแนวสันเขาได้ตามความยาวของแนวสันเขา (ridge soaring)

**ประวัติ**
thumbnail
ในราวกลางปี 1980 ที่ประเทศอังกฤษ นาย John Harbot และนาย Andrew Crowley ได้พบว่าร่มทรงสี่เหลี่ยมสามารถลอยออกไปได้เองหากมีขนาดใหญ่ จากนั้นพวกเขาจึงทำการทดลองบินออกจากที่ลาดบนเขาด้วยตัวเองเป็นผลสำเร็จ และเหตุการณ์ในครั้งนั้นได้ก่อให้เกิดการพัฒนาตามมา จนกลายมาเป็นร่มร่อนรูปร่างหน้าตาอย่างในปัจจุบันที่เห็น และเริ่มแพร่หลายไปในหลายประเทศในยุโรป อเมริกา ญี่ปุ่น และออสเตรเลีย

**โครงสร้าง**
ร่มร่อนประกอบด้วย- ปีก (canopy) มีรูปทรงลิ่มอากาศ (airfoils) เพื่อก่อให้เกิดแรงยกเมื่อมีอากาศไหลผ่าน ตัวปีกจะถูกแบ่งเป็นห้องหลายห้องมีรูระบายอากาศทะลุถึงกันทุกห้อง มีคุณสมบัติที่สำคัญคือ ต้องมีรูปทรงที่คงที่ ไม่ต้องการความยืดหยุ่น  ผลิตจากไนลอน แดครอน และโพลีเอสเตอร์ ที่ผ่านการเคลือบผิวเพื่อให้ลื่นลม และอากาศไม่สามารถผ่านทะลุเนื้อผ้าได้ - สายร่ม แบ่งออกเป็นส่วนคือ สายพยุง (suspension line) และสายเบรก (break line) ภายในจะเป็นเคฟล่า ถูกห่อหุ้มด้วยเส้นใยโพลีเอสเตอร์ มีคุณสมบัติคือ สายพยุงต้องไม่สามารถยืดหยุ่นได้ แต่สายเบรกที่ต่อกับมือจับ (toggle) สามารถยืดหยุ่นได้ - ไรเซอร์ (Riser) คือแถบผ้าที่ต่อจากส่วนปลายสุดของสายพยุง แล้วมารวมกันไว้ที่ rapid ring  ปลายของไรเซอร์จะต่อเข้ากับ คาราบินเนอร์ (karabiner) ก่อนต่อเข้ากับที่นั่งนักบิน - ที่นั่งนักบิน (harness) จะถูกออกแบบมาให้นั่งได้สบาย มีอุปกรณ์ป้องกันการกระแทกหลัง ก้น และด้านข้าง

**อุปกรณ์ความปลอดภัย**
 รองเท้า ที่สำคัญต้องห่อหุ้มขึ้นมาเลยข้อเท้า และมีแถบเฝือกอ่อนด้านข้างสองด้านเพื่อป้องกันข้อเท้าพลิก- หมวกนิรภัย จะต้องมีการระบายอากาศที่ดี ที่บริเวณหูจะต้องเปิดช่องเพื่อให้นักบินสามารถรับฟังเสียงลมได้ - ถุงมือ เพื่อป้องกันความหนาวเย็น- แว่นกันแดด เพื่อป้องกันสายตาจากรังสีอุลตราไวโอเลต

**ร่มร่อนในประเทศไทย**
ในประเทศไทย ร่มร่อนได้เข้ามาเผยแพร่เป็นครั้งแรกในปี พ.ศ. 2537 โดยนายสุวัจน์ หาญณรงค์ นำเข้ามาจากประเทศญี่ปุ่น นำเข้ามาบินเป็นครั้งแรกที่อำเภอบ้านฉาง จังหวัดระยอง 
สถานที่บินร่มร่อนในประเทศไทย- เขาสเดา อำเภอสีคิ้ว จังหวัดนครราชสีมา- เขาพาง ตำบลหาดพันไกร อำเภอเมืองชุมพร จังหวัดชุมพร- ยอดเขา อุทยานแห่งชาติภูเรือ จังหวัดเลย- แหลมพรหมเทพ จังหวัดภูเก็ต- คุ้งวิมาน จันทบุรี
*เขาระเบิด อำเภอหนองใหญ่ จังหวัดชลบุรี

**แหล่งข้อมูลอื่น**
 Recreation/Aviation/Aircraft/Footlaunched/Paragliding
หมวดหมู่:กีฬาทางอากาศ
การพิชิตดินแดนโดยมุสลิม

การพิชิตดินแดนโดยมุสลิมยุคต้น หรือ การพิชิตดินแดนของอิสลามยุคต้น (Early Muslim conquests; الْفُتُوحَاتُ الإسْلَامِيَّة อัลฟุตูฮาต อัลอิสลามียะฮ์) หรือ การพิชิตดินแดนโดยชาวอาหรับ เป็นการพิชิตดินแดนโดยมุสลิมเริ่มขึ้นหลังจากการเสียชีวิตของนบีมุฮัมมัดของศาสนาอิสลามในคริสต์ศตวรรษที่ 7 ท่านก่อตั้งอาณาจักรทางการเมืองที่เป็นอันหนึ่งอันเดียวกันในคาบสมุทรอาหรับ ซึ่งขยายต่อเนื่องในสมัยรัฐเคาะลีฟะฮ์รอชิดูนและรัฐเคาะลีฟะฮ์อุมัยยะฮ์ ในช่วงสูงสุดมีการปกครองของอิสลามที่จัดตั้งขึ้นในสามทวีป (เอเชีย, แอฟริกา และยุโรป) James Buchan นักประวัติศาสตร์ชาวสกอต รายงานว่า: "ในด้านความเร็วและขอบเขต การพิชิตของชาวอาหรับครั้งแรกนั้น เทียบเท่ากับการพิชิตของอเล็กซานเดอร์มหาราช และพวกเขาคงอยู่นานกว่า"
ณ ช่วงสูงสุด ดินแดนที่พิชิตได้มีพื้นที่จากคาบสมุทรไอบีเรีย (ที่เทือกเขาพิเรนีส) ทางตะวันตกถึงอินเดีย (ที่สินธ์) ทางตะวันออก เขตการปกครองของมุสลิมครอบคลุมถึงซิซิลี แอฟริกาเหนือส่วนใหญ่ และตะวันออกกลาง กับคอเคซัสและเอเชียกลาง นักประวัติศาสตร์ชาวอังกฤษ เอ็ดเวิร์ด กิบบอน เขียนไว้ใน ประวัติศาสตร์ของการเสื่อมโทรมและการล่มสลายของจักรวรรดิโรมัน (The History of the Decline and Fall of the Roman Empire) ว่า:
การพิชิตดินแดนโดยมุสลิมนำมาซึ่งการล่มสลายของจักรวรรดิซาเซเนียนและการสูญเสียดินแดนส่วนใหญ่ของจักรวรรดิไบแซนไทน์ สาเหตุของความสำเร็จของการขยายดินแดนเป็นการยากที่จะเข้าใจเพราะเอกสารที่มาจากสมัยที่ว่ามีหลงเหลืออยู่เพียงเล็กน้อย เฟร็ด แมกกรอว ดอนเนอร์ นักวิชาการชาวอเมริกัน เสนอแนะว่าลักษณะการก่อตั้งของรัฐในคาบสมุทรอาหรับด้วยความสอดคล้องกันทางอุดมการณ์ (เช่น ศาสนา) และการประสานสัมพันธ์ในการเดินทัพเป็นปัจจัยสำคัญในความสำเร็จของมุสลิมในการก่อตั้งจักรวรรดิอันยิ่งใหญ่ภายในระยะเวลาหนึ่งศตวรรษ การประมาณเนื้อที่ของจักรวรรดิกาหลิปมุสลิมเชื่อกันว่ามีเนื้อที่ทั้งหมดกว่า 13 ล้านตารางกิโลเมตร นักประวัติศาสตร์ส่วนใหญ่เห็นพ้องกันว่าในช่วงนั้น จักรวรรดิซาเซเนียนและจักรวรรดิไบแซนไทน์ก็เริ่มเสื่อมโทรมลงทั้งทางด้านเศรษฐกิจและการทหารจากการสู้รบระหว่างกันเป็นเวลาหลายทศวรรษอยู่แล้ว
มีข้อเสนอแนะว่าชาวยิวและชาวคริสต์ในดินแดนซาเซเนียนกับไบแซนไทน์บางส่วนมีความไม่พึงพอใจและอาจจะยินดีที่มีมุสลิมเข้ามาปลดปล่อย ซึ่งมีสาเหตุมาจากความขัดแย้งทางศาสนาของทั้งสองจักรวรรดิ อย่างไรก็ตาม สมาพันธรัฐอาหรับคริสเตียนอย่างฆ็อสซานเดิมเป็นพันธมิตรกับไบแซนไทน์ และทั้งกองทัพซาเซเนียนกับไบแซนไทน์ต่อสู่กับกองทัพมุสลิมร่วมกันในยุทธการที่อัลฟิรอฎ ส่วนในกรณีของอียิปต์ไบแซนไทน์, ปาเลสไตน์ และ ซีเรีย ดินแดนเหล่านี้เพิ่งตกไปเป็นของเปอร์เซียไม่กี่ปีก่อนการพิชิตของมุสลิม

**ดูเพิ่ม**
 ประวัติศาสตร์อิสลาม- การขยายตัวของศาสนาอิสลาม

**หมายเหตุ**

**อ้างอิง**

**ข้อมูล**
  publisher=Princeton University Press -  isbn=978-0-19-991636-8 -  isbn = 9780521484558 
หมวดหมู่:ประวัติศาสตร์ตะวันออกกลาง
หมวดหมู่:ประวัติศาสตร์ศาสนาอิสลาม
หมวดหมู่:ประวัติศาสตร์ยุโรป
หมวดหมู่:รัฐเคาะลีฟะฮ์
หมวดหมู่:ชาวอาหรับ
หมวดหมู่:จักรวรรดิเปอร์เซีย
หมวดหมู่:การบุกครอง
นารูโตะ เดอะมูฟวี่ เกาะเสี้ยวจันทรา

นารูโตะ เดอะมูฟวี่ (大興奮! みかづき島のアニマル騒動だってばよ! Dai Kōfun! Mikazuki-jima no Animaru Panikku Dattebayo!) ออกฉายในวันที่ 5 สิงหาคม  ค.ศ. 2006

**เนื้อเรื่อง**
ภารกิจของนารูโตะครั้งนี้ก็คือ  คุ้มครองเจ้าชายมิจิรุกับลูกชายชื่อฮิคารุ  กลับแคว้นซึคิอย่างปลอดภัย  แคว้นซึคิ หรือแคว้นจันทรา  มีความอุดมสมบูรณ์ ทั้งทรัพยากรธรรม ชาติ  อาหารการกิน สถานที่ท่องเที่ยว  แต่ราชาเริ่มตระหนักว่า สิ่งสำคัญของแคว้นนี้จริงๆ คือความเป็นอยู่ที่เป็นสุขของประชาชน  แต่ชาบาตาบะ  รัฐมนตรีคู่กาย กลับโลภมาก  อยากได้ทรัพย์สินเงินทอง ไม่ห่วงประชาชน จึงก่อการกบฏ  เมื่อมิจิรุกับพวกนารูโตะกลับมาถึง  ก็ต้องปะทะกันอย่างรุนแรง  มิจิรุถูกจับตัวไป  ฮิคารุที่เป็นเด็กน้อย ก็ได้แต่เสียใจ  แต่เพราะมีนารูโตะอยู่ข้างๆ เขาจึงรวบรวมความกล้า และบุกเข้าไปช่วยพ่อพร้อมกับพวกทหารที่ยังภักดีกับพวกนารูโตะ  และสุดท้าย พวกเขาก็สามารถนำแคว้นที่สงบสุขกลับมาได้อีกครั้ง  พร้อมกับเรียนรู้ถึงสิ่งสำคัญ ว่าที่แท้จริงนั้นคืออะไร 

**ผู้พากย์เสียง**

**ดูเพิ่ม**
 นารูโตะ เดอะมูฟวี่ ศึกชิงเจ้าหญิงหิมะ - นารูโตะ เดอะมูฟวี่ ศึกครั้งใหญ่ ผจญนครปิศาจใต้พิภพ - นารูโตะ ตำนานวายุสลาตัน เดอะมูฟวี่ ฝืนพรหมลิขิต พิชิตความตาย

**แหล่งข้อมูลอื่น**
  เว็บไซต์ทางการ ของ นารูโตะ เดอะมูฟวี่ ตอน เกาะเสี้ยวจันทรา - noparen
หมวดหมู่:ภาพยนตร์อนิเมะที่ออกฉายในปี พ.ศ. 2549
เกาะเสี้ยวจันทรา
เอ้อร์หลัง เสิน

ไฟล์:二郎像.jpg|thumb|ศาลเอ้อร์หลัง เสิน ในมณฑลเสฉวน ประเทศจีน
เอ้อร์หลัง เสิน (p=Èrláng Shén) หรือ ยี่หนึงจินกุน  เป็นเทวดาตามความเชื่อของจีน มีต้นกำเนิดในมณฑลเสฉวน

**ประวัติ**
เทพเอ้อร์หลังเป็นลูกชายคนที่สองของหลี่ปิงเสนาบดีแห่งราชวงศ์ฉิน ชื่อว่า หลี่เอ้อร์หลัง (ในerlang baojuan กล่าวว่า ชื่อเดิมของเทพเอ้อร์หลังคือ หยางเอัอร์หลัง บิดาเป็นแซ่ หยาง) มารดาของเขาเป็นน้องสาวของเง็กเซียนฮ่องเต้  นางเคยละเมิดกฎสวรรค์โดยการไปหลงรักมนุษย์ซึ่งเป็นบัณฑิต ชื่อ หยางเทียนโย่ว และมีลูก3คน ชาย2 หญิง1 ชื่อ หยางเจียว หยางเอ้อร์หลัง และ หยางฉาน องค์เง็กเซียนและเจ้าแม่หวังหมู่มีโองการให้ไปพาตัวเหยาจีน้องสาวของเง็กเซียนฮ่องเต้มาลงโทษ นางจึงถูกจับตัวไปคุมขังที่เขาเถาซาน 
หยางฉาน น้องสาวหยางเอ้อร์หลัง
เทพเอ้อหลังแม้จะเป็นคนเย็นชาแต่ด้วยความที่เป็นห่วงศิษย์น้องจึงทูลเง็กเซียนว่าจะจับนางไปขังไว้ที่เขาหัวซานแทน จะได้เป็นการช่วยเหลือทางอ้อมเพราะโทษของซันเซิ่นหมู่ คือ ประหารชีวิตไม่ให้วิญญาณไปเกิดด้วย เมื่อเทพเอ้อหลังพานางไปที่เขาหัวซานแล้วจึงยึดอิทธิฤทธิ์ไว้ทั้งหมด จากนั้นจึงตามไปสังหารลูกของซันเซิ่นหมู่ แต่หลิวเฉินเซียนมีโคมวิเศษของแม่จึงทำให้หนีได้ทุกครั้ง (เล่ากันว่าหากได้กินใส้ โคมเข้าไปจะทำให้เพิ่มอายุไปหมื่นปี) แต่ความจริงแล้วเทพเอ้อร์หลังแม้จะไม่ชอบหลิวเฉินเซียน แต่สิ่งที่เขาทำก็เพื่อให้สวรรค์ยกเลิกกฎห้ามให้ชาวสวรรค์มีความรักเท่านั้น 
เหยาจี
เทพเอ้อร์หลังเพียรทำความดีนับแสนครั้ง เพื่อให้สวรรค์ปลดปล่อยมารดาของตนจากการคุมขัง ความดีครั้งใหญ่ครั้งหนึ่งที่เขาทำคือ การช่วยบิดาปราบมังกรที่อาศัยอยู่ในมหาสมุทร ยังผลให้อุทกภัยที่เหล่ามนุษย์ได้ประสบอยู่นั้นทุเลาลง ผู้คนที่ทราบข่าวจึงพากันเคารพกราบไหว้เขาประดุจเทพ และเมื่อเขาได้ทำความดีหลายต่อหลายอย่างมากยิ่งขึ้น มนุษย์จึงเรียกขานเขาในนาม “เทพเอ้อร์หลัง” ครั้นเมื่อได้เป็นเซียนอยู่บนสวรรค์แล้ว เทพเอ้อร์หลังจึงได้รับตำแหน่งเป็นแม่ทัพใหญ่แห่งสวรรค์ มีเซียนฝีมือดี 1,200 องค์ มี 3 ตา อาวุธวิเศษ เป็นธนูล่าสัตว์สีทองและกระสุนเงินและทวนมีดสามแฉก และกระจกส่องวิญญาณสามารถรู้ชาติกำเนิดเดิมของผู้ที่ถูกส่องได้ สามารถแปลงกายได้ 72 อย่าง
อีกทั้งยังมีสุนัขสวรรค์ชื่อเซี่ยนเทียนเกาหรือเห่าฟ้าเป็นสัตว์เลี้ยงคู่กาย เดิมทีเป็นอาวุธวิเศษมีรูปร่างเป็นลูกแก้วที่เทพเอ้อร์หลังเก็บไว้ในแขนเสื้อเมื่อโยนออกไปจะกลายเป็นสุนัขล่าเนื้อสีขาวตัวใหญ่ไปกัดศัตรู 
เทพเอ้อร์หลังยังมีคู่แข่ง คือ ซุนหงอคงเห้งเจียอีกด้วย ว่ากันว่าเทพเอ้อร์หลังสามรถแปลงร่างได้ 72 ท่าเหมือนกัน

**อ้างอิง**
 นัทชา ประพัฒน์พรกุล. ไซอิ๋ว ตอน หงอคงบุกแดนสวรรค์. กรุงเทพ: ธัชกนิษฐ์, 2548.
หมวดหมู่:ตัวละครในไซอิ๋ว
หมวดหมู่:เทพเจ้าจีน
แกระ

แกระ เป็นเครื่องมือที่ใช้ในการเกี่ยวข้าว โดยใช้ตัดรวงข้าวทีละรวง ยังมีใช้อยู่บ้างทางภาคใต้บางท้องที่ ประกอบขึ้นด้วยไม้และเหล็ก แบ่งเป็นสามส่วนคือ- ตาแกระ เป็นส่วนคม ทำด้วยใบมีด ฝังอยู่ในกระดานแกระ - กระดานแกระ เป็นไม้บางรูปสี่เหลี่ยมคางหมู ด้านแคบเป็นด้านตาแกระ- ด้ามแกระ ทำด้วยปล้องไม้ไผ่ ขนาดเท่านิ้วมือ เสียบขวางกับกระดานแกระตามรอยที่เจาะไว้ 
การเกี่ยวข้าวด้วยแกระ จะจับแกระไว้ในอุ้งมือ ด้านตาแกระอยู่ในอุ้งมือ จากนั้นดึงรวงข้าวให้ทาบกับตาแกระ กระตุกจนคมบาดรวงข้าวขาด การเกี่ยวด้วยแกระช้ากว่าเคียว แต่เกี่ยวรวงข้าวได้หมดดีกว่าเคียว ทางเหนือเรียก หวู

**อ้างอิง**
 วิบูลย์ ลี้สุวรรณ. เครื่องมือเกี่ยวข้าวพื้นบ้าน. ศิลปวัฒนธรรม. ปีที่ 18 เล่มที่ 7 พฤษภาคม 2540 หน้า 30-33
หมวดหมู่:อุปกรณ์เกษตรกรรม
กลุ่มภาษาบาตานิก

กลุ่มภาษาบาตานิก เป็นกลุ่มของภาษาในกลุ่มภาษามาลาโย-โพลีเนเซีย ตระกูลภาษาออสโตรนีเซียน มี 3 กลุ่มคือ ภาษาอีวาตัน ภาษาบาบูยัน และภาษาอิตบายัต ใช้พูดในหมู่เกาะบาตาเนสซึ่งเป็นหมู่เกาะทางตอนเหนือของฟิลิปปินส์ (ระหว่างไต้หวันกับเกาะลูซอน) อีกกลุ่มหนึ่งคือภาษายามิ ใช้พูดบนเกาะกล้วยไม้ใกล้กับไต้หวัน
Yang (2002) ได้สืบสร้างภาษาบาตานิกดั้งเดิม

**การจัดหมวดหมู่**
แมลคัม รอสส์ (2005) และรอเจอร์ เบลนช์ (2015) จัดไว้สี่ภาษาดังนี้:
*ภาษายามิ (หรือ Tao) บนหมู่เกาะบาตาเนส
**ภาษาถิ่นอีมูรุด
**ภาษาถิ่นอีราราไล
**ภาษาถิ่นอีรานูมีเลก
*ภาษาอิตบายัตบนเกาะอิตบายัต
*ภาษาอีวาตัน
**ภาษาถิ่นอีวาไซ (= บัสโกอีวาตัน) บนเกาะบาตัน
**ภาษาถิ่นอีซามูรุง (= อีวาตันใต้) บนเกาะบาตัน (ตอนใต้), เกาะซับตัง
*ภาษาอีบาตัน (หรือบาบูยัน) บนหมู่เกาะบาบูยัน
โมริงูจิ (1983) จัดภาษากลุ่มบาตานิกไว้ดังนี้
*วาซายิดดั้งเดิม
**ภาษาอิตบายาเตน
**ภาษาวาไซ
**(สาขา)
***ภาษาบาบูยัน, ภาษาอีซาโมโรง
***ภาษายามิ: ภาษาอีราราไล, ภาษาอีโมโรดด
รายงานจาก Paul Jen-kuei Li (2000) ภาษายามิเป็นภาษาที่มีความใกล้เคียงกับภาษายามิอิตบายัตมากที่สุด และภาษาอีราราไลเป็นภาษาที่คงเดิมมากที่สุดในบรรดาภาษากลุ่มบาตานิกทั้งหมด (Li 2000)

**อ้างอิง**
 Li, Paul Jen-kuei (2001). The Dispersal of the Formosan Aborigines in Taiwan. Language and Linguistics 2.1:271-278.- Moriguchi, Tsunekazu. 1983. "A preliminary report on Ivatan dialects". In ;;Batan Island and Northern Luzon: Archaeological, Ethnographical and Linguistic Survey;;, 205-253. Kumamoto: Kumamoto University.- Shirahihara, K., Y. Aoyagi, and M. Koomoto. 1983. Batan island and northern Luzon: Archaeological, ethnographical, and linguistic survey. Kumamoto: University of Kumamoto Press.

**แหล่งข้อมูลอื่น**
  Bashiic languages at Ethnologue (23rd ed., 2020).
หมวดหมู่:ตระกูลภาษาออสโตรนีเซียน
เดอะเซเลเบรชัน

เดอะเซเลเบรชัน (The Celebration) เป็นอัลบั้มเฉพาะกิจที่รวบรวมศิลปินชื่อดังทั้งหมดในขณะนั้นของค่ายเพลง อาร์เอส โปรโมชั่น มาร้องเพลงดังในอดีตของค่ายเพื่อฉลองครบรอบ 20 ปีของอาร์เอส ในปีพ.ศ. 2544 นอกจากนั้นก็ได้มีการจัดคอนเสิร์ต The Celebration Concert ในวันที่ 10 กุมภาพันธ์ ปีเดียวกัน ซึ่งถือว่าประสบความสำเร็จอย่างมาก

**สมาชิก**
 ดัง พันกร- ปาน ธนพร- เจมส์ เรืองศักดิ์- อ้อน ลัคนา- โดม ปกรณ์ ลัม- จอนนี่ อันวา- หลุยส์ สก็อต- ทัช ณ ตะกั่วทุ่ง- เต๋า สมชาย- ศรราม เทพพิทักษ์- ลิฟท์-ออย- เจอาร์-วอย- บาซู- โมเม นภัสสร- เอิร์น จิรวรรณ- แนนซี่ นันทพร- อนัน อันวา- นาตาลี-แจ๊สกี้- แหม่ม พัชริดา- ฟอร์ด- กรพินธุ์- อู๋ ธรรพ์ณธร- โฟร์ท- อาร์ม ศิริโรจน์- ไวตามิน เอ- เดอะไทคูน- ปลื้ม

**รายชื่อเพลง**
หมวดหมู่:อัลบั้มเพลงไทยสากล
หมวดหมู่:อัลบั้มรวมศิลปิน
หมวดหมู่:อัลบั้มเพลงในปี พ.ศ. 2544
สถานีย่อย:ดนตรี/บทความคัดสรร/4

150px
ซิลเวอร์แชร์  (Silverchair) เป็นวงอัลเทอร์เนทีฟร็อกจากออสเตรเลีย แรกเริ่มรวมตัวกันในชื่อวง อินโนเซนต์คริมินอลส์ (Innocent Criminals) ที่นิวคาสเซิล นิวเซาธ์เวลส์ ในปี ค.ศ. 1992 โดยมีสมาชิกตั้งแต่เริ่มก่อนตั้งวงคือ ดาเนียล จอห์นส (ร้องนำและกีตาร์) , คริส โจนนาว (กีตาร์เบส) และ เบน จิลลีส์ (กลอง) ซิลเวอร์แชร์ประสบความสำเร็จในประเทศออสเตรเลียเป็นอย่างมาก ได้รับรางวัลอย่าง รางวัลแอเรีย ถึง 20 ครั้ง
ซิลเวอร์แชร์ประสบความสำเร็จในช่วงแรกจากเพลงแรกคือ "Tomorrow" ที่ชนะการประกวดระดับท้องถิ่นจากเครือข่ายสถานีโทรทัศน์เอสบีเอส จากนั้นวงก็ได้เซ็นสัญญากับค่ายเพลง เมอร์เมอร์ และมีผลงานประสบความสำเร็จดีในออสเตรเลียและระดับนานาชาติ ในปี ค.ศ. 2003 หลังจากที่ออกอัลบั้ม ไดโอรามา ทางวงได้ออกมาประกาศแยกวง ในช่วงนั้นเองสมาชิกแต่ละคนก็ออกไปมีผลงานเพลงของตนเอง คือวง เดอะดิซโซซิเอทีฟส์ ,เดอะเมสส์ฮอลล์ และ แทมบาเลน จนกระทั่งซิลเวอร์แชร์ได้รวมตัวกันอีกครั้งในคอนเสิร์ต 2005 เวฟเอด และออกผลงานเพลงชุด Young Modern และได้ร่วมทัวร์กับวงอย่าง พาวเดอร์ฟิงเกอร์ อ่านต่อ...
วิกิพีเดีย:เสนอบทความคุณภาพ/สถานีโทรทัศน์ทีวีไทย

=== สถานีโทรทัศน์ทีวีไทย**
สถานีโทรทัศน์ทีวีไทย ถูกเสนอเมื่อ 11 กันยายน พ.ศ. 2552 และจะได้รับการพิจารณาภายในวันที่ 25 กันยายน พ.ศ. 2552
 เสนอชื่อโดย กรี๊ดดดดดดดดดดดดดดดดดดดดด.............
สนับสนุน 
#
#
คัดค้าน
#
#
เสนอแนะการปรับปรุง
# อยากให้สรุปบทความตรงส่วนบนของบทความมากกว่านี้อะครับ --เอ็มสกาย 21:00, 11 กันยายน 2552 (ICT)
# ภารกิจและวิสัยทัศน์ไม่น่าจะจำเป็นในบทความนะครับ --เอ็มสกาย 21:03, 11 กันยายน 2552 (ICT)
# โครงการอนาคตไม่มีอ้างอิงครับ --เอ็มสกาย 21:03, 11 กันยายน 2552 (ICT)
ความคิดเห็น
# บทความนี้ถูกเสนอให้เป็น GA บ่อยมาก แต่ไม่ค่อยปรับปรุงบทความตามที่ได้เสนอแนะมา ไม่ทราบว่ามีเจตนาอะไรหรือเปล่า (2 ครั้งแล้ว ครั้งนี้ครั้งที่ 3) --Horus | พูดคุย 20:13, 14 ตุลาคม 2552 (ICT)
อาร์ชดัชชีออสเตรีย

อาร์ชดัชชีออสเตรีย   (Erzherzogtum Österreich, Archduchy of Austria) เป็นรัฐสำคัญที่สุดรัฐหนึ่งในจักรวรรดิโรมันอันศักดิ์สิทธิ์และเป็นศูนย์กลางของราชวงศ์ฮับส์บูร์กและราชวงศ์ก่อนหน้าที่จะมาเป็นจักรวรรดิออสเตรีย อาร์ชดัชชีออสเตรียที่รุ่งเรืองอยู่ร่วม 700 ปีก่อตัวขึ้นมาจากอาณาจักรมาร์กราฟจนกระทั่งกลายมาเป็นจักรวรรดิ โดยมีเมืองหลวงอยู่ที่เวียนนา อาณาบริเวณของอาร์ชดัชชีมีศูนย์กลางอยู่ในบริเวณที่เป็นรัฐต่างๆ ของประเทศออสเตรียปัจจุบันของออสเตรียใต้และส่วนใหญ่ของบริเวณในออสเตรียเหนือด้วย

**ภูมิภาคชายแดนตะวันออกภายใต้การปกครองของบาเบนแบร์ก**
ในสมัยจักรวรรดิกาโรแล็งฌีย็องและระหว่างยุคกลางตอนต้นดินแดนหลักที่ต่อมาเป็นอาร์ชดัชชีออสเตรียเรียกกันว่า "ภูมิภาคชายแดนโอเรียนทาลลิส" (Marchia orientalis) หรือ "ภูมิภาคชายแดนตะวันออก" ชาวเยอรมันเข้ามาตั้งถิ่นฐานแทนที่ประชากรสลาฟก่อนหน้านั้นระหว่างคริสต์ศตวรรษที่ 9 และ 10 และหลังจากยุทธการเล็คเฟลด์ (Battle of Lechfeld) ในปี ค.ศ. 955 บริเวณนี้ก็กลายมาเป็นอาณาจักรชายแดนของจักรวรรดิโรมันอันศักดิ์สิทธิ์และได้รับฐานะเป็นอาณาจักรมาร์กราฟราวปี ค.ศ. 960 ตั้งแต่ปี ค.ศ. 976 อาณาจักรก็ปกครองโดยตระกูลบาเบนแบร์ก และมาเรียกกันว่า "Ostarrîchi" หรือ "อาณาจักรตะวันออก" ที่ต่อมาเพี้ยนเป็น Österreich ในภาษาเยอรมันซึ่งเป็นชื่อประเทศออสเตรียปัจจุบัน

**ดัชชีออสเตรีย**
ในปี ค.ศ. 1156 อาณาจักรมาร์กราฟก็ได้เลื่อนฐานะขึ้นเป็นดัชชีโดยสมเด็จพระจักรพรรดิฟรีดริชที่ 1 แห่งโรมันอันศักดิ์สิทธิ์  ต่อมาในปี ค.ศ. 1278 รูดอล์ฟที่ 1 ได้รับชัยชนะต่อออตโตคาร์ที่ 2 แห่งโบฮีเมียที่เป็นผลให้ได้ดัชชีมาเป็นของราชวงศ์ฮับสบูร์ก

**อาร์ชดัชชีออสเตรีย**
ในปี ค.ศ. 1359 รูดอล์ฟที่ 4 ปลอมเอกสารยกฐานะดัชชีขึ้นเป็นอาณาจักรอาร์ชดยุก แต่ไม่ได้รับอนุมัติจากจักรพรรดิแห่งจักรวรรดิโรมันอันศักดิ์สิทธิ์ เอิร์นสท์ดยุกแห่งออสเตรียเป็นคนแรกที่ถือตำแหน่งอาร์ชดยุกแห่งออสเตรีย อาร์ชดัชชีมาได้รับอนุมัติอย่างเป็นทางการเมื่อราชวงศ์ฮับสบูร์กได้เป็นจักรพรรดิแห่งจักรวรรดิโรมันอันศักดิ์สิทธิ์ในปี ค.ศ. 1453 ภายใต้สมเด็จพระจักรพรรดิฟรีดริชที่ 3 ออสเตรียเป็นรัฐเพียงรัฐเดียวที่มีฐานะเป็นอาร์ชดัชชี ตั้งแต่คริสต์ศตวรรษที่ 16 สมาชิกของราชวงศ์ฮับสบูร์กก็ถือตำแหน่งอาร์ชดยุกหรืออาร์ชดัชเชสที่เทียบเท่ากับ "เจ้า" ของราชวงศ์อื่นๆ ในยุโรป และตั้งแต่ ค.ศ. 1512 เป็นต้นมาอาร์ชดัชชีก็กลายมาเป็นศูนย์กลางของราชสำนักของจักรวรรดิโรมันอันศักดิ์สิทธิ์

**จักรวรรดิฮับสบวร์ก**
ในปี ค.ศ. 1804 สมเด็จพระจักรพรรดิฟรานซ์ที่ 2 ก็ทรงเลื่อนฐานอาร์ชดัชชีภายในจักรวรรดิโรมันอันศักดิ์สิทธิ์ขึ้นเป็นจักรวรรดิในการโต้ตอบในการที่จักรพรรดินโปเลียนที่ 1ประกาศให้ฝรั่งเศสเป็นจักรวรรดิฝรั่งเศส สองปีต่อมาจักรพรรดิฟรานซ์ก็ทรงยุบจักรวรรดิโรมันอันศักดิ์สิทธิ์ อาร์ชดัชชีออสเตรียยังคงดำรงฐานะอยู่แต่แบ่งออกเป็น ออสเตรียเหนือและใต้ ตำแหน่งอาร์ชดยุกหรืออาร์ชดัชเชสก็ยังคงใช้กันต่อมาในบรรดาพระราชวงศ์ รัฐมาถูกยุบในปี ค.ศ. 1918 หลังจากการล่มสลายของจักรวรรดิออสเตรีย-ฮังการีและการก่อตั้งรัฐออสเตรียสองรัฐ ออสเตรียใต้ และ ออสเตรียเหนือ ภายในสาธารณรัฐเยอรมันออสเตรีย

**ดูเพิ่ม **
 จักรวรรดิโรมันอันศักดิ์สิทธิ์ - จักรวรรดิออสเตรีย - ราชวงศ์ฮับส์บูร์ก

**อ้างอิง**

หมวดหมู่:กลุ่มออสเตรีย
หมวดหมู่:รัฐสิ้นสภาพในประเทศออสเตรีย
หมวดหมู่:รัฐและดินแดนที่ก่อตั้งในคริสต์ศตวรรษที่ 10
หมวดหมู่:ก่อตั้งในปี พ.ศ. 1503
หมวดหมู่:สิ้นสุดในปี พ.ศ. 2461
หมวดหมู่:ราชาธิปไตยในอดีต
หมวดหมู่:จักรวรรดิโรมันอันศักดิ์สิทธิ์
หมวดหมู่:เขตการปกครองของราชาธิปไตยฮาพส์บวร์ค
แม่แบบ:กล่องข้อมูล เขตการปกครองของออสเตรีย

กล่องข้อมูล นิคม
}} |  }} }}
}} |  Details | }}
Sin escudo.svg}
Coat of arms of  
{ที่ตั้ง}

เขตเวลา 
CET/CEST (UTC+1/+2)
ระบบบริหาร 
ประเทศ
Austria ออสเตรีย
ข้าหลวง
() 

สถิติ 
ประชากร 
 
ข้อมูลอื่น 
	
	 
	 
ตัวอย่าง:ออสเตรียใต้
เขตการปกครองของออสเตรีย
รัฐนีเดอร์เอิสเตอร์ไรช์

รัฐนีเดอร์เอิสเตอร์ไรช์ (Niederösterreich) หรือ รัฐโลเวอร์ออสเตรีย (Lower Austria) เป็นหนึ่งในเก้ารัฐ (Bundesländer) ของประเทศออสเตรีย ตั้งแต่ปี ค.ศ. 1986 มีเมืองหลวงอยู่ที่ซังคท์เพิลเทิน (Sankt Pölten) ซึ่งเป็นเมืองหลวงใหม่ที่สุด ก่อนหน้านั้นเมืองหลวงของรัฐนีเดอร์เอิสเตอร์ไรช์อยู่ที่เวียนนา แม้ว่าเวียนนาจะไม่ได้ตั้งอยู่ในรัฐนีเดอร์เอิสเตอร์ไรช์ รัฐนีเดอร์เอิสเตอร์ไรช์มีเนื้อที่ 19,174 ตารางกิโลเมตร และมีประชากร 1.6 ล้านคน ที่ทำให้เป็นรัฐที่ใหญ่ที่สุดในออสเตรียในด้านเนื้อที่ และเป็นที่สองในจำนวนประชากรรองจากเวียนนา (ซึ่งก็เป็นรัฐ)

**ภูมิศาสตร์**
รัฐนีเดอร์เอิสเตอร์ไรช์ตั้งอยู่ทางตะวันออกของรัฐโอแบร์เอิสเตอร์ไรช์ ชื่อของรัฐมาจากตำแหน่งที่ตั้งบนแม่น้ำดานูบที่ไหลจากตะวันตกไปตะวันออก มีเขตแดนติดกับประเทศสโลวาเกีย ประเทศเช็กเกีย และรัฐในออสเตรียซึ่งได้แก่รัฐโอแบร์เอิสเตอร์ไรช์ รัฐสตีเรีย และรัฐบัวร์เกินลันท์ รัฐนีเดอร์เอิสเตอร์ไรช์มีดินแดนล้อมรอบกรุงเวียนนา
ไฟล์:Karte Aut Noe Bezirke.png|thumb|right|350px|แผนที่ของออสเตรียใต้แสดงเขตและแขวงสี่แขวง (วัลด์เฟียร์เทิล (Waldviertel) สีเขียว, ไวน์เฟียร์เทิล (Weinviertel) สีแดง, โมสท์เฟียร์เทิล (Mostviertel) สีเหลือง และอินดุสทรีเฟียร์เทิล (Industrieviertel) สีน้ำเงิน)

**อ้างอิง**

**แหล่งข้อมูลอื่น**
  Country of Lower Austria - official webpage-  Lower Austria - official visitor information webpage-  PhotoGlobe - georeferenced photos of Lower Austria
หมวดหมู่:รัฐของประเทศออสเตรีย
หมวดหมู่:รัฐนีเดอร์เอิสเตอร์ไรช์
สตีฟ ดาร์บี

สตีฟ เดวิด ดาร์บี (Steve David Darby) หรือที่คนส่วนใหญ่รู้จักในชื่อ สตีฟ ดาร์บี (Steve Darby) เป็นผู้จัดการทีมฟุตบอลชาวอังกฤษ

**สมัยเป็นนักเตะ**
ดาร์บีเริ่มเล่นฟุตบอลจากการเป็นผู้รักษาประตูของลิเวอร์พูลชุดเยาวชน แต่ไม่สามารถขึ้นไปอยู่ในทีมชุดใหญ่ได้ ดาร์บีจึงย้ายไปร่วมทีม Tranmere Rovers' ก่อนที่จะย้ายไปเล่นให้กับทีมในสหรัฐอเมริกา และออสเตรเลีย

**บทบาทในฐานะผู้จัดการทีม**
ในเดือนตุลาคม ค.ศ. 2008 เขาได้รับแต่งตั้งให้ดำรงตำแหน่งเป็นผู้ช่วยผู้ฝึกสอนทีมชาติไทย โดยเขาทำงานร่วมกับ ปีเตอร์ รีด ที่ได้รับการแต่งตั้งให้เป็นผู้ฝึกสอน และถูกปลดออกจากตำแหน่งในเดือนธันวาคมปีถัดมาหลังพาทีมตกรอบแรกซีเกมส์

**แหล่งข้อมูลอื่น**
 http://www.yob4ever.com/v2/modules.php?name=Content&pa=showpage&pid=21 date=2007-11-10 - http://www.espnstar.com/studio/studio_coldetail_1464322.html date=2007-09-27 
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้จัดการทีมฟุตบอลชาวอังกฤษ
หมวดหมู่:บุคคลจากลิเวอร์พูล
หมวดหมู่:ผู้รักษาประตูฟุตบอล
หมวดหมู่:ผู้จัดการทีมฟุตบอลทีมชาติไทย
หมวดหมู่:ผู้จัดการทีมฟุตบอลทีมชาติบาห์เรน
หมวดหมู่:ผู้จัดการทีมฟุตบอลหญิงทีมชาติเวียดนาม
หมวดหมู่:ผู้จัดการทีมฟุตบอลหญิงทีมชาติออสเตรเลีย
หมวดหมู่:ผู้จัดการทีมสโมสรฟุตบอลโฮมยูไนเต็ด
หมวดหมู่:ผู้จัดการทีมสโมสรฟุตบอลโมฮันบากัน
หมวดหมู่:ผู้จัดการทีมสโมสรฟุตบอลมุมไบซิตี
อาเรา

อาเรา (Aarau) เป็นเมืองหลวงของรัฐอาร์เกาซึ่งตั้งอยู่ทางตอนเหนือของสวิตเซอร์แลนด์ เป็นเมืองที่ประชากรพูดภาษาเยอรมันและผู้นับถือนิกายโปรเตสแตนต์เป็นหลัก อาเราตั้งอยู่บนที่ราบสูงสวิส ทางตอนใต้ติดกับภูเขาจูรา และตั้งอยู่ทางตะวันตกของซือริช

**อ้างอิง**
หมวดหมู่:เมืองในประเทศสวิตเซอร์แลนด์
อ
หมวดหมู่:เมืองในประเทศสวิตเซอร์แลนด์

หมวดหมู่:เขตการปกครองในประเทศสวิตเซอร์แลนด์
สวิตเซอร์แลนด์
หมวดหมู่:สถานที่ที่มีประชากรในประเทศสวิตเซอร์แลนด์
ซือริช

ซือริช (Zürich) หรือ ซูริก (Zurich) เป็นเมืองที่มีขนาดใหญ่ที่สุดในประเทศสวิตเซอร์แลนด์และเป็นเมืองหลวงของรัฐซือริช ตั้งอยู่ทางภาคกลางตอนเหนือของประเทศ บริเวณจุดเหนือสุดของทะเลสาบซือริช (Lake Zurich) มีประชากรในเขตตัวเมืองทั้งหมด 400,028 คน และประชากรบริเวณรอบตัวเมืองรวมทั้งสิ้น 1.4 ล้านคน ซือริชเป็นศูนย์กลางของระบบการขนส่งมวลชนของประเทศ อาทิ ระบบขนส่งรถไฟ เส้นทางการคมนาคม การจราจรทางอากาศ โดยเป็นที่ตั้งของสนามบินและสถานีรถไฟที่ใหญ่ที่สุดและการจราจรหนาแน่นที่สุดในประเทศ 
ซือริชได้ถูกก่อตั้งมานานกว่า 2,000 ปี โดยชาวโรมันช่วง 150 ปีก่อนคริสตกาล ซึ่งขณะนั้นซือริชมีชื่อเรียกว่า Turicum อย่างไรก็ตามร่องรอยการเข้าอยู่อาศัยในซือริชได้ถูกค้นพบว่ายาวนานถึง 6,400 ปีแล้ว ในช่วงยุคกลาง ซือริชได้รับเอกราชเมื่อปี ค.ศ. 1519 และเป็นศูนย์กลางการปฏิวัติศาสนาคริสต์นิกายโปรแตสแตนท์ในยุโรปภายใต้การนำของฮุลดริช ซวิงลี
ซือริชใช้ภาษาเยอรมันเป็นภาษาราชการ แต่อย่างไรก็ตามภาษาที่นิยมพูดกันเป็นหลักคือเยอรมันแบบภาษาถิ่นสวิส (Alemannic Swiss German dialect)
ซือริชเป็นเมืองชั้นนำของโลกและเป็นหนึ่งในเมืองที่มีศูนย์กลางทางการเงินขนาดใหญ่ที่สุดแห่งหนึ่งซึ่งตรงข้ามกับจำนวนประชากรที่ค่อนข้างน้อยของประเทศ เป็นที่ตั้งของสถาบันทางการเงินและการธนาคารยักษ์ใหญ่มากมาย อีกทั้งยังเป็นศูนย์รวมของศูนย์วิจัยและศูนย์พัฒนาของประเทศ เนื่องจากมีการเก็บภาษีในอัตราที่ต่ำ ซือริชจึงดึงดูดให้นักลงทุนจากต่างชาติเข้ามาตั้งบริษัทของตนเป็นจำนวนมาก
ในปี 2012 จากผลการสำรวจของ Monocle's 2012 "Quality of Life Survey" ได้จัดอันดับให้ซือริชเป็นหนึ่งใน 25 เมืองที่น่าอยู่อาศัยมากที่สุด และจากหลายผลการสำรวจตั้งแต่ปี 2006 ถึง 2008 ยังได้จัดอันดับให้ซือริชเป็นเมืองที่มีคุณภาพชีวิตประชากรดีที่สุดของโลกและเป็นเมืองที่ร่ำรวยที่สุดในสหภาพยุโรป
ในเมืองซือริชยังเป็นที่ตั้งของพิพิธภัณฑ์หลายแห่ง รวมถึงพิพิธภัณฑ์แห่งชาติของสวิตเซอร์แลนด์

**ภูมิอากาศ**

**อ้างอิง**
หมวดหมู่:เมืองในประเทศสวิตเซอร์แลนด์
หมวดหมู่:เสรีนครจักรวรรดิ
ริกกี เนลสัน

อีริก ฮิลเลียร์ด "ริกกี" เนลสัน (Eric Hilliard "Ricky" Nelson) หรือเป็นที่รู้จักในชื่อ ริก เนลสัน (Rick Nelson; 8 พฤษภาคม ค.ศ. 1940 – 31 ธันวาคม ค.ศ. 1985) เป็นนักร้อง นักดนตรี และนักแสดงชาวอเมริกัน มีเพลงติดอันดับในบิลบอร์ดฮอต 100 อยู่ 53 เพลงในระหว่างปี 1957-1973 รวมถึงมีเพลงติดท็อป 10 อยู่ 19 เพลง เนลสันมีชื่ออยู่ในร็อกแอนด์โรลฮอลออฟเฟมในปี 1987

**อ้างอิง**
หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:ชาวอเมริกันเชื้อสายสวีเดน
หมวดหมู่:ศิลปินสังกัดอีพิกเรเคิดส์
หมวดหมู่:ศิลปินสังกัดเดคคาเรเคิดส์
หมวดหมู่:บุคคลจากรัฐนิวเจอร์ซีย์
หมวดหมู่:เสียชีวิตจากอุบัติเหตุทางการบินในสหรัฐ
มาร์ธาแอนด์เดอะแวนเดลลาส

มาร์ธาแอนด์เดอะแวนเดลลาส (Martha and the Vandellas) (เป็นที่รู้จักในชื่อ Martha Reeves and the Vandellas ในช่วงปี 1967-1972) เป็ลกลุ่มศิลปินเกิร์ลกรุปที่ประสบความสำเร็จมากที่สุดกลุ่มหนึ่งของโมทาวน์ ในช่วงปี 1963-1967 แตกต่างจากวงอื่นของโมทาวน์อย่าง เดอะซูพรีมส์และเดอะมาร์เวลเลตส์ ที่มาร์ธาแอนด์เดอะแวนเดลลาสจะเป็นเพลงที่หนักกว่า เป็นเพลงแนวอาร์แอนด์บีอย่างเช่นเพลง "(Love Is Like a) Heat Wave," "Nowhere to Run," "Jimmy Mack" และเพลงลายเซ็นของวงอย่าง "Dancing in the Street"
ในช่วง 9 ปี ทีมีเพลงบนอันดับเพลงจากปี 1963-1972 มาร์ธาแอนด์เดอะแวนเดลลาสมีเพลงฮิต 26 เพลงและบันทึกเสียงในแนวดู-ว็อป อาร์แอนด์บี ป็อป บลูส์ ร็อกแอนด์โรล มีเพลง 10 เพลงติดท็อป 10 บนชาร์ตบิลบอร์ดอาร์แอนด์บีซิงเกิ้ลส์ รวมถึง 2 เพลงอันดับ 1 และมี 12 เพลงที่ติดชาร์ตท็อป 40 บนบิลบอร์ดฮอต 100 รวมถึงมี 6 เพลงที่ติดท็อป 10 เช่น "Dancing in the Street," "Heat Wave," "Nowhere to Run" และ "Jimmy Mack."
ในปี 2004 นิตยสารโรลลิงสโตนจัดอันดับมาร์ธาแอนด์เดอะแวนเดลลาส ที่อันดับ 96 ในหัวข้อ 100 ศิลปินที่ยอดเยี่ยมที่สุดตลอดกาล

**อ้างอิง**
หมวดหมู่:เกิร์ลกรุปสหรัฐอเมริกา
หมวดหมู่:กลุ่มดนตรีโซลสัญชาติอเมริกัน
หมวดหมู่:กลุ่มดนตรีริธึมแอนด์บลูส์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2500
สนธิสัญญาแซ็ง-แฌร์แม็ง-อ็อง-แล (ค.ศ. 1919)

สนธิสัญญาแซ็ง-แฌร์แม็ง-อ็อง-แล เป็นสนธิสัญญาที่ลงนามเมื่อวันที่ 10 กันยายน ค.ศ. 1919 โดยพันธมิตรในสงครามโลกครั้งที่หนึ่งผู้เป็นฝ่ายที่ได้รับชัยชนะในสงคราม กับสาธารณรัฐออสเตรียอีกฝ่ายหนึ่ง สนธิสัญญานี้ก็เช่นเดียวกับสนธิสัญญาแวร์ซายกับจักรวรรดิเยอรมันที่เป็นสนธิสัญญาที่มีเนื้อหาที่ร่างโดยสันนิบาตชาติ และผลก็มิได้รับการรับรองจากสหรัฐอเมริกา
สนธิสัญญาประกาศการยุบเลิกจักรวรรดิออสเตรีย-ฮังการี สาธารณรัฐใหม่ของออสเตรียประกอบด้วยบริเวณแอลป์ที่พูดภาษาเยอรมันของอดีตจักรวรรดิออสเตรีย, ยอมรับอิสรภาพของฮังการี, เชโกสโลวาเกีย, โปแลนด์  และรัฐแห่งชาวสโลวีน โครแอต และเซิร์บ สนธิสัญญารวมการจ่ายค่าปฏิกรรมหรือค่าเสียหายที่เกิดขึ้นจากสงครามเป็นจำนวนมหาศาลโดยตรงต่อฝ่ายพันธมิตร
ดินแดนในครอบครองของออสเตรียถูกลดลงไปเป็นเชโกสโลวาเกีย โปแลนด์ และยูโกสลาเวีย และดินแดนส่วนอื่นให้แก่อิตาลี และโรมาเนีย แต่เบอร์เกนแลนด์ที่เดิมเป็นของฮังการีกลับมาเป็นของออสเตรีย
ข้อสำคัญของสนธิสัญญาระบุยับยั้งออสเตรียจากการเปลี่ยนสถานะภาพของความเป็นอิสรภาพ ที่หมายถึงสาธารณรัฐใหม่เยอรมันออสเตรียที่เป็นส่วนหนึ่งของเยอรมนี ออสเตรียไม่สามารถเข้าทำการรวมตัวไม่ว่าจะเป็นทางเศรษฐกิจหรือทางการเมืองร่วมกับเยอรมนีโดยมิได้รับความเห็นชอบกับสันนิบาตชาติ
ออสเตรีย-ฮังการี ค.ศ. 1914
กองทัพออสเตรียถูกจำกัดจำนวนลงเหลือเพียงกองทหารอาสาสมัคร 30,000 คน นอกจากนั้นก็ยังมีข้อปลีกย่อยที่เกี่ยวกับการเดินเรือบนลำแม่น้ำดานูบ, การเปลี่ยนมือของระบบการรถไฟ และการแบ่งแยกจักรวรรดิออกเป็นรัฐอิสระย่อย ต่อมาในเดือนพฤศจิกายน ค.ศ. 1920  สนธิสัญญาทรียานง (Treaty of Trianon) ระหว่างฝ่ายพันธมิตรกับฮังการีก็เป็นการยุติการครอบครองโดยราชบัลลังก์ร่วมระหว่างออสเตรียและฮังการีอย่างเป็นทางการ
การลดขนาดของดินแดน ประชากร และทรัพยากรของออสเตรียลงไปเป็นจำนวนมากเมื่อเทียบกับขนาดของจักรวรรดิเดิมมีผลกระทบกระเทือนทางเศรษฐกิจอย่างรุนแรงต่อประเทศออสเตรียที่ได้รับการก่อตั้งขึ้นใหม่ โดยเฉพาะในเวียนนาเมืองหลวงเดิมของจักรวรรดิที่ไม่มีจักรวรรดิหนุนหลัง
สนธิสัญญามีการลงนามอย่างเป็นทางการที่แซ็ง-แฌร์แม็ง-อ็อง-แล ในประเทศฝรั่งเศส

**อ้างอิง**

**ดูเพิ่ม **
 สงครามโลกครั้งที่หนึ่ง - จักรวรรดิออสเตรีย-ฮังการี 

**แหล่งข้อมูลอื่น**
 Text of the Treaty, from the website of the Australasian Legal Information Institute, hosted by UNSW and UTS
หมวดหมู่:สนธิสัญญาสันติภาพ
หมวดหมู่:สนธิสัญญาสงครามโลกครั้งที่หนึ่ง
หมวดหมู่:ผลที่ตามมาหลังสงครามโลกครั้งที่หนึ่ง
หมวดหมู่:สนธิสัญญาเกี่ยวข้องกับทวีปยุโรป
หมวดหมู่:สนธิสัญญาเกี่ยวข้องกับสาธารณรัฐเยอรมันออสเตรีย
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 3
หมวดหมู่:สนธิสัญญาเกี่ยวข้องกับราชอาณาจักรอิตาลี
หมวดหมู่:สนธิสัญญาเกี่ยวข้องกับสหราชอาณาจักร (ค.ศ. 1801–1922)
หมวดหมู่:สนธิสัญญาเกี่ยวข้องกับสหรัฐ
หมวดหมู่:สนธิสัญญาเกี่ยวข้องกับจักรวรรดิญี่ปุ่น
หมวดหมู่:สนธิสัญญาเกี่ยวข้องกับอาณาจักรรัตนโกสินทร์
หมวดหมู่:สนธิสัญญาเกี่ยวข้องกับสาธารณรัฐจีน (ค.ศ. 1912–1949)
หมวดหมู่:สนธิสัญญาเกี่ยวข้องกับเชโกสโลวาเกีย
หมวดหมู่:การแบ่ง (การเมือง)
หมวดหมู่:การล่มสลายของจักรวรรดิออสเตรีย-ฮังการี
หมวดหมู่:ฝ่ายสัมพันธมิตร (สงครามโลกครั้งที่หนึ่ง)
หมวดหมู่:สนธิสัญญาที่ได้ข้อสรุปในปี พ.ศ. 2462
ชาวพิคท์

หินงูอเบอร์เลมโนสลักโดยชาวพิคท์
ชาวพิคท์ หรือ ชาวพิคทาเวีย (Picts หรือ Pictavia) เป็นสหพันธ์ของกลุ่มชาติพันธุ์ที่ตั้งถิ่นฐานอยู่ในบริเวณที่ต่อมาเป็นทางด้านตะวันออกและทางเตอนเหนือของสกอตแลนด์ ที่รุ่งเรืองระหว่างการพิชิตบริเตนโดยโรมันมาจนถึงคริสต์ศตวรรษที่ 10 ชาวพิคท์มีถิ่นฐานอยู่ทางตอนเหนือของแม่น้ำฟอร์ธและแม่น้ำไคลด์ และพูดภาษาพิคท์ที่พูดโดยชาวบริทัน (Britons) ทางตอนใต้ด้วย เชื่อกันว่าชาวพิคท์สืบเชื้อสายมาจากชาวคาเลโดเนียและชนกลุ่มอื่นที่ได้ชื่อมาจากนักประวัติศาสตร์ชาวโรมัน หรือที่พบในแผนที่โลกของทอเลมี ต่อมาชาวพิคท์ก็ถูกกลืนเข้าไปเป็นส่วนหนึ่งของราชอาณาจักรเกล Dál Riata เพื่อก่อตั้ง ราชอาณาจักรอัลบา (Kingdom of Alba) อัลบาขยายตัวไปกลืนดินแดนบริเตนและเบอร์นิเซีย เมื่อมาถึงคริสต์ศตวรรษที่ 11 ชาวพิคท์ก็กลืนไปเป็นกลุ่มชนผสมของทางเหนือของบริเตนที่มาเรียกกันว่า "ชาวสกอต"

**อ้างอิง**
 Forsyth, Katherine, "Origins: Scotland to 1100" in Jenny Wormald (ed.), Scotland: A History, Oxford UP, Oxford, 2005. ISBN 0-19-820615-1 

**ดูเพิ่ม **
 ประวัติศาสตร์สกอตแลนด์ 

**แหล่งข้อมูลอื่น**
Glasgow University  ePrints server, including Katherine Forsyth's
** Language in Pictland (pdf) and
** Literacy in Pictland (pdf)- CELT: Corpus of Electronic Texts at  University College Cork 
**The Corpus of Electronic Texts includes the Annals of Ulster, Tigernach, the Four Masters and Innisfallen, the Chronicon Scotorum, the Lebor Bretnach, Genealogies, and various Saints' Lives. Most are translated into English, or translations are in progress- The Pictish Chronicle- Scotland Royalty date=2020-03-27 - The Chronicle of the Kings of Alba date=2007-06-06 - Annals of Clonmacnoise at  Cornell- Bede's Ecclesiastical History and its Continuation (pdf), at  CCEL, translated by A.M. Sellar. - Annales Cambriae (translated) date=2010-12-04  at the  Internet Medieval Sourcebook date=2000-10-11 .- Proceedings date=2008-06-02  of the Society of Antiquaries of Scotland (PSAS) through 1999 (pdf).- Tarbat Discovery Programme with reports on excavations at Portmahomack.- SPNS date=2008-03-22  the Scottish Place-Name Society (Comann Ainmean-Áite na h-Alba), including commentary on and extracts from Watson's The History of the Celtic Place-names of Scotland.
หมวดหมู่:กลุ่มชาติพันธุ์ในสกอตแลนด์
หมวดหมู่:กลุ่มชาติพันธุ์ในสกอตแลนด์

สกอตแลนด์
หมวดหมู่:ชาวสกอตแลนด์
หมวดหมู่:กลุ่มชาติพันธุ์ในสหราชอาณาจักร
สีดำ (มุทราศาสตร์)

“Sable (heraldry)” สีดำทางซ้าย หรือ ตารางทางขวา
สีดำ (Sable) เป็นภาษามุทราศาสตร์ที่บรรยายลักษณะของผิวตรา (Tincture) ที่เป็นสีดำ ที่อยู่ในกลุ่มผิวตราสีหนักที่เรียกว่า “สี”  ถ้าเป็นการแกะพิมพ์ “ดำ” ก็จะเป็นตาราง หรืออาจจะจารึกด้วยอักษรย่อ “sa.” ของคำว่า “Sable”
ชื่อสีตรามาจากขนสีดำของตัวเซเบิล 
ผิวตราสีดำเป็นสัญลักษณ์ของ:- เพชรพลอย - เพชร- เทพ - เทพแซทเทิร์น

**สีดำในยุโรปกลาง**
ตราแผ่นดินของแอลเบเนีย
“Sable” ถือว่าเป็น “สี” ในมุทราศาสตร์อังกฤษและฝรั่งเศส และเป็นสีตรงกันข้ามกับ “โลหะ” (สีเงิน และ สีทอง) แต่ในมุทราศาสตร์เยอรมัน, โปแลนด์ และรัฐอื่นๆ ในยุโรปกลาง “Sable”  มักจะไม่ค่อยใช้เป็นพื้นตรา ฉะนั้นกางเขนสีดำจึงอาจจะปรากฏบนโล่สีสีแดงได้โดยไม่ผิดกฎ หรือนกสีดำอาจจะปรากฏบนพื้นตราสีน้ำเงินหรือสีแดงได้โดยไม่ผิดกฎมุทราศาสตร์ เช่นในตราแผ่นดินของแอลเบเนีย ซึ่งทำให้ทราบได้ว่าที่มาของคำว่า “Sable” มาจากกลุ่ม “ขนสัตว์” ไม่ใช่กลุ่ม “สี”
ตัวอย่างเช่นในฮังการี จะเห็นตัวอย่างของสีดำบนพื้นตราสีแดงและน้ำเงินมาตั้งแต่ต้นคริสต์ศตวรรษที่ 16 ในตราของตระกูล Kanizsai (ได้รับใน ค.ศ. 1519)ที่นิยามว่า

**อ้างอิง**

**ดูเพิ่ม**
 นิยามของตรา- ผิวตรา
หมวดหมู่:มุทราศาสตร์
หมวดหมู่:ตราอาร์ม
ดำ
อินทรีสองหัว

ไฟล์:Byzantine eagle.JPG|thumb|300px|right|ตราอินทรีสองหัวของอัครบิดรแห่งคอนสแตนติโนเปิลที่มาจากตราประจำของจักรวรรดิไบแซนไทน์ หัวซ้าย (ตะวันตก) เป็นสัญลักษณ์ของโรม หัวขวา (ตะวันออก) เป็นสัญลักษณ์ของคอนสแตนติโนเปิล กางเขนและลูกโลกในอุ้งมือเป็นสัญลักษณ์ของอำนาจทางศาสนาและทางฆราวาส (ภาพนูนจากตึกที่ทำการทางศาสนาในคอนสแตนติโนเปิล)
อินทรีสองหัว (Double-headed eagle) เป็นสัญลักษณ์ที่นิยมใช้ในการสร้างตราอาร์มและธง ที่มักจะเกี่ยวข้องกับ “อินทรีสองหัว” ที่เป็นองค์ประกอบหนึ่งที่ปรากฏบนตราอาร์มของจักรวรรดิโรมันอันศักดิ์สิทธิ์, จักรวรรดิไบแซนไทน์ ในตราของจักรวรรดิไบแซนไทน์หัวอินทรีสองหัวเป็นสัญลักษณ์ของอำนาจของจักรพรรดิทั้งในทางทางศาสนาและทางฆราวาส และอำนาจของจักรวรรดิที่เหนือทั้งจักรวรรดิตะวันออกและตะวันตก ประเทศหลายประเทศในยุโรปตะวันออกนำอินทรีสองหัวมาใช้เป็นสัญลักษณ์ประจำชาติจนกระทั่งทุกวันนี้ ที่เด่นที่สุดคือรัสเซีย แต่อินทรีสองหัวเป็นสัญลักษณ์ที่ใช้กันมานาก่อนที่จักรวรรดิไบแซนไทน์จะนำมาใช้เป็นสัญลักษณ์ประจำจักรวรรดิ เช่นที่ใช้เป็นสัญลักษณ์ของอาร์เมเนียในยุคกลาง

**ตัวอย่างของการใช้อินทรีสองหัว**
ไฟล์:Byzantine Palaiologos Eagle.svg|ตราของราชวงศ์พาลาโอโลกอสของจักรวรรดิไบแซนไทน์
ไฟล์:Wappen röm.kaiser.JPG|ตราอาร์มของจักรพรรดิฮับส์บวร์กจักรวรรดิโรมันอันศักดิ์สิทธิ์
ไฟล์:Armas de Carlos I de España.svg|ตราอาร์มของ จักรพรรดิคาร์ลที่ 1จักรวรรดิสเปน
ไฟล์:Imperial Coat of Arms of the Empire of Austria (1815).svg|ตราอาร์มของจักรวรรดิออสเตรีย
ไฟล์:Wappen Deutscher Bund.svg|ตราอาร์มของสมาพันธรัฐเยอรมัน
ไฟล์:Coat of arms of the Russian Empire.svg|ตราอาร์มของจักรวรรดิรัสเซีย
ไฟล์:Coat of Arms of the Russian Federation.svg|ตราอาร์มของสหพันธรัฐรัสเซีย
ไฟล์:Coat of arms of the Kingdom of Yugoslavia.svg|ตราอาร์มของราชอาณาจักรยูโกสลาเวีย
ไฟล์:Coat of arms of Serbia and Montenegro.svg|ตราแผ่นดินของเซอร์เบียและมอนเตเนโกร
ไฟล์:Coat of arms of Serbia.svg|ตราแผ่นดินของเซอร์เบีย
ไฟล์:Former COA Republika Srpska.svg|ตราอาร์มของอดีตสาธารณรัฐเซิร์ปสกา
ไฟล์:Coat of arms of Montenegro.svg|ตราแผ่นดินของมอนเตเนโกร
ไฟล์:Albania state emblem.svg|ตราแผ่นดินของแอลเบเนีย
ไฟล์:Skanderseal.jpg|ตราของสการเดอร์เบิร์ก
ไฟล์:Wappen Lübeck.svg|ตราอาร์มของลือเบ็ค
ไฟล์:Coat of Arms Belgrade.png|ตราอาร์มของเบลเกรด
ไฟล์:Blason famille it Montefeltro01.svg|ตราอาร์มของตระกูลมอนเตเฟลโทร
ไฟล์:Bandera antigua de la provincia de Toledo.svg|ธงของโทเลโด
ไฟล์:Grb Nemanjica mini transparent.png|ตราอาร์มของราชวงศ์เนมันจิช(คริสต์ศตวรรษที่ 12) 

**อ้างอิง**

**ดูเพิ่ม**
 ตราอาร์ม- มุทราศาสตร์- สัญลักษณ์

**แหล่งข้อมูลอื่น**
หมวดหมู่:มุทราศาสตร์
หมวดหมู่:สัญลักษณ์
อีดิปัส

ไฟล์:IngresOdipusAndSphinx.jpg|thumb|อีดิปัสกับสฟิงซ์ (Oedipus and the Sphinx) วาดโดยฌ็อง-โอกุสต์-ดอมีนิก แอ็งกร์ ค.ศ. 1805
ภาพ Oedipus at Colonus วาดโดย Fulchran-Jean Harriet ค.ศ. 1798
อีดิปัส หรือ ออยดิปุส(Oedipus, UK (อีดิปัส), US (เอดิปัส); Οἰδίπους (ออยดิปุส) แปลว่า "เท้าบวม") เป็นกษัตริย์เมืองธีบส์ในเทพปกรณัมกรีก เป็นบุตรของกษัตริย์ไลอัส (Laius) แห่งธีบส์ ที่เกิดแต่พระนางโยคัสตา (Jocasta) เมื่อแรกเกิดได้รับคำทำนายจากเทพพยากรณ์ว่า เมื่อโตขึ้นจะเป็นผู้ฆ่าบิดาและสมรสกับมารดาตัวเอง และนำหายนะมาสู่ครอบครัวและเมืองทีบส์ อีดิปัสมีชื่อเสียงเป็นที่จดจำได้ในฐานะวีรบุรุษกรีกผู้แก้ปริศนาของสฟิงซ์ได้ เรื่องราวของอีดิปัสเป็นแรงบัลดาลใจให้กับงานศิลปะมากมายทั้งในยุคโบราณและยุคต่อๆมา ผู้สืบสายเลือดของอีดิปัสถูกสาปให้มีชะตากรรมยากลำบาก และเป็นแนวคิดที่นำไปสู่การพัฒนาละครโศกนาฏกรรม
ตำนานของอีดิปัสได้รับการเล่าขานต่อมา และได้รับการบันทึกเป็นครั้งแรกราวศตวรรษที่ 8 ก่อนคริสตกาล โดยโฮเมอร์ ตำนานที่มีชื่อเสียงคือเรื่อง "Oedipus the King" (Οἰδίπους Τύραννος, Oedipus Rex, langx|th|อีดิปุส จอมราชันย์) และ "Oedipus at Colonus" (Οἰδίπους ἐπὶ Κολωνῷ)  โดยซอโฟคลีส ถูกนำมาเล่นเป็นละครไตรภาคในศตวรรษที่ 5 ก่อนคริสตกาล
อีดิปัสถูกนำชื่อมาใช้ในการอธิบายภาวะการเติบโตทางจิตของวัยเด็ก หรือปมเอดิเพิส

**อ้างอิง**
Brown, A.L. "The End of the Seven against Thebes" The Classical Quarterly 26.2 (1976) 206-19.
*Carloni, Glauco and Nobili, Daniela. La Mamma Cattiva: fenomenologia, antropologia e clinica del figlicidio (Rimini, 2004).
*Dallas, Ian, Oedipus and Dionysus, Freiburg Press, Granada 1991. ISBN 1-874216-02-9.
*Graves, Robert, The Greek Myths
*Lowry, Malcolm. Sursum Corda!: The Collected Letters of Malcolm Lowry (Toronto, 1995).
*Rotimi, Ola. The Gods are Not to Blame, Three Crown Books, Nigeria 1974.- Smith, William; Dictionary of Greek and Roman Biography and Mythology, London (1873).  "Oe'dipus" 
หมวดหมู่:บุคคลในตำนานเทพปกรณัมกรีก
หมวดหมู่:ปิตุฆาต
วิกิพีเดีย:โครงการวิกิเพลง/ส่วนหัว

ไฟล์:WPSONG.png
----
แนวเพลง : ป็อป · บัลลาด · อาร์แอนด์บี · ร็อก · ฮิปฮอป · นิวเอจ · พังก์ · รึทึมแอนด์บลูส์  · ละติน · แจ๊ซ · คันทรี · อิเล็กโทรนิก · เร้กเก้
อเล็ก บอลด์วิน

อเล็กซานเดอร์ แร อเล็ก บอลด์วิน ที่ 3 (Alexander Rae "Alec" Baldwin III) เกิดเมื่อวันที่ 3 เมษายน ค.ศ. 1958 เป็นนักแสดงชาวอเมริกัน นักแสดงทางโทรทัศน์ มีผลงานในภาพยนตร์อย่าง Beetlejuice และ The Hunt for Red October นอกจากนั้นยังมีผลงานในการกำกับของมาร์ติน สกอร์เซซี เรื่อง The Aviator และ The Departed
เขาเคยได้รับการเสนอชื่อเข้าชิงรางวัลออสการ์ รางวัลลูกโลกทองคำ รางวัลแซกอวอร์ด สำหรับการแสดงในภาพยนตร์ปี 2003 เรื่อง The Cooler เขายังแสดงในแจ็ก โดนากี ในรายการซิตคอม ของช่องเอ็นบีซี เรื่อง 30 Rock จากบทบาทนี้ทำให้เขาได้รับรางวัลเอมมีและ 2 รางวัลลูกโลกทองคำ
บอลด์วินเป็นพิธีกรให้รายการ แซตเทอร์เดย์ไนต์ไลฟ์ 14 ครั้งและเป็นพี่ชายคนโตสุดของพี่น้องตระกูลบอลด์วิน ครอบครัวที่มีผลงานการแสดงภาพยนตร์และโทรทัศน์ในช่วง 2 ทศวรรษหลัง

**อ้างอิง**

**แหล่งข้อมูลอื่น**
  Official Site- 0000285- 30725-  Political contributions of Alec Baldwin date=2009-12-31 -  Alec Baldwin's Blog at Huffington Post-  Alec Baldwin speaks out about travelling animal acts.-  Alec Baldwin circus ad-  Alec Baldwin addresses Congress-  Alec Baldwin narrates the meat.org video-  Alec Baldwin's Charity Work
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายฝรั่งเศส
หมวดหมู่:บุคคลจากรัฐนิวยอร์ก
แม่แบบ:เหตุการณ์ปัจจุบัน/2552 กันยายน 19

* เกิดการชุมนุมของกลุ่มแนวร่วมประชาธิปไตยต่อต้านเผด็จการแห่งชาติ ในกรุงเทพมหานคร และกลุ่มพันธมิตรประชาชนเพื่อประชาธิปไตย ในบริเวณใกล้เคียงกับปราสาทเขาพระวิหาร ใกล้กับชายแดนกัมพูชา  (Bangkok Post)  (BBC)  (Xinhua) - ฝ่ายกบฏยังคงโจมตีอย่างต่อเนื่องในเยเมน ถึงแม้ว่าจะมีการหยุดยิงอยู่ก็ตาม  (CNN)  (Saba)  (BBC)- เกิดเหตุการณ์แผ่นดินไหวขนาด 5.8 ริกเตอร์นอกชายฝั่งบาหลี ประเทศอินโดนีเซีย  (BBC)- นักกระโดดร่มชูชีพหลายร้อยคนจากสหรัฐอเมริกา สหราชอาณาจักร และเนเธอร์แลนด์ เฉลิมฉลองเหตุการณ์ครบรอบ 65 ปี ปฏิบัติการมาร์เก็ตการ์เดน  (The Sydney Morning Herald)
}
เคิร์ก ดักลาส

เคิร์ก ดักลาส (Kirk Douglas หรือชื่อเกิด Issur Danielovitch หรือ И́сер Даниело́вич) (9 ธันวาคม พ.ศ. 2459 – 5 กุมภาพันธ์ พ.ศ. 2563) เป็นนักแสดงชาวอเมริกัน โปรดิวเซอร์ภาพยนตร์ เป็นที่จดจำได้ตรงรอยแยกที่คาง เสียงแหบและห้าว เขาเป็นบิดาของนักแสดงฮอลลีวูด ไมเคิล ดักลาสด้วย เขายังถูกจัดอันดับโดยสถาบันภาพยนตร์อเมริกันที่อันดับ 17 ของหัวข้อ “นักแสดงตำนานชายชาวอเมริกันที่ยอดเยี่ยมที่สุดตลอดกาล“

**อ้างอิง**
หมวดหมู่:นักแสดงอเมริกัน
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:ชาวอเมริกันเชื้อสายยิว
หมวดหมู่:ชาวอเมริกันเชื้อสายเบลารุส
หมวดหมู่:บุคคลจากรัฐนิวยอร์ก
หมวดหมู่:ผู้กำกับภาพยนตร์ชาวอเมริกัน
หมวดหมู่:ชาวอเมริกันที่มีอายุเกิน 100 ปี
ไนท์ออฟแชมเปียนส์ (2009)

ไนท์ออฟแชมเปียนส์ (2009) (Night of Champions (2009)) เป็นรายการมวยปล้ำแบบ PPV จาก เวิลด์เรสต์ลิงเอ็นเตอร์เทนเมนต์ ซึ่งจัดขึ้นในวันที่ 26 กรกฎาคม ค.ศ. 2009 ที่ Wachovia Center ใน เมืองฟิลาเดลเฟีย รัฐเพนซิลเวเนีย โดยศึกนี้จะให้มีการชิงเข็มขัดแชมป์ 8 คู่ ทั้งหมด 9 เส้น

**เบื้องหลัง**
ไฟล์:Jeff Hardy SmackDown November 2008.jpg|160px|thumb|left|เจฟฟ์ ฮาร์ดี สามารถเอาชนะ ซีเอ็ม พังก์ ในการชิงเข็มขัดโลกเฮฟวี่เวท
จากที่ซีเอ็ม พังก์ ใช้สิทธิ์กระเป๋ามันนี่ อิน เดอะ แบงค์ ในการชิงแชมป์โลกเฮฟวี่เวทกับเจฟฟ์ ฮาร์ดี ในศึกเอ็กซ์ตรีมรูลส์ และสามารถชนะได้. ทำให้เกิดเหตุการณ์ในศึกสแมคดาวน์ขึ้นบ่อยครั้ง และทั้งสองตัดสินใจว่า จะชนะในศึกไนท์ออฟแชมเปียนส์ในครั้งนี้ ในฝั่งของ ของเอดจ์ กับ คริส เจอริโก้ ซึ่ง ในศึก เดอะแบช (2009) สามารถคว้าแชมป์แทกทีมยูนิฟายด์ มาครองได้สำเร็จ แต่เอดจ์ครองแชมป์ได้เดือนเดียว เอดจ์ ก็มีอาการบาดเจ็บที่หัวเข่าต้องพักการปล้ำไป ส่วน คริส เจอริโก้ ก็พูดจาถากถาง เอดจ์ ว่าเป็นจุดอ่อนของทีม และ เจอริโก้ ก็เอา บิ๊กโชว์ มาเป็นคู่แทคทีมแทน คริส เจอริโก้ ในศึกไนท์ออฟแชมเปียนส์ส่วนในด้านของ เมลิน่า ซึ่งก่อนหน้าในศึก เดอะแบช (2009) ได้เสียแชมป์โลกหญิง WWE ให้กับ มิเชล แมคคูล ต่อมาในศึก สแมคดาวน์ที่ผ่าน เมลิน่า ได้ออกมาพูดกับ มิเชล แมคคูล ว่าจะขอชิงแชมป์โลกหญิง WWE ในศึกไนท์ออฟแชมเปียนส์ และได้พ่นแป้งใส่หน้า มิเชล แมคคูล
ไฟล์:Orton 4th WWE Title.jpg|thumb|right|150px|แรนดี ออร์ตัน สามารถเอาชนะ จอห์น ซีนา และ ทริปเปิล เอช ในการชิงเข็มขัด WWE
ในฝั่งรอว์ จากการที่แรนดี ออร์ตัน เอาชนะทริปเปิล เอช ในเดอะแบช (2009) ในกติกา 3 เวที (ปล้ำธรรมดา,จับกดที่ไหนก็ได้ และ Last Man Standing), โดย จอห์น ซีนา ได้ตัดสินใจร่วมปล้ำ เป็นแมทช์ 3 เส้า (เคยเกิดขึ้นมาแล้วเมื่อศึก เรสเซิลเมเนีย ครั้งที่ 24) ส่วนในด้านของ มิกกี้ เจมส์ ซึ่งในศึก รอว์ที่ผ่าน ได้ให้สัมพาทย์ กับ จอช แมทิวส์ ระหว่างนั้น มารีส ได้ขึ้นมาขัดจังหวะ แล้วพ่นสเปย์ใส่หน้า มิกกี้ เจมส์ ทำให้มิกกี้ เจมส์ โมโหมาก ทำให้ต้องเจอกันในศึกไนท์ออฟแชมเปียนส์ เพื่อชิงแชมป์ดีว่า

**หลังจากนั้น**
หลังจากที่ออร์ตันชนะ ก็ได้มีการหาผู้ท้าชิงด้วยการ Beat the Clock challenge.
โดยมีผู้ท้าชิงคือ Mark Henry, Montel Vontavious Porter, Triple H, Jack Swagger และ John Cena ใครที่ทำเวลาดีที่สุด จะได้สิทธิ์ไปซัมเมอร์สแลม ทำให้ซีนา ได้สิทธิ์ปล้ำกับออร์ตันอีกครั้ง 
ซีเอ็ม พังก์ได้ขอสิทธิ์จากเจฟฟ์ ฮารดี้อีกครั้ง โดยเจฟฟ์ปล้ำกับพังก์ ในสแมคดาวน์ และเจฟฟ์เอาชนะได้ โดยกำหนดแมทช์ว่าจะเป็นแมทช์อะไร โดยเจฟฟ์ เลือกแมทช์ เทเบิล แลดเดอร์ แอนด์ แชร์ แมทช์ ในซัมเมอร์สแลม

**ผลการแข่งขัน**

**ดูเพิ่ม**
ดับเบิลยูดับเบิลยูอี ไนท์ออฟแชมเปียนส์
*รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:ไนท์ออฟแชมเปียนส์
หมวดหมู่:มวยปล้ำอาชีพในปี พ.ศ. 2552
เฮนรี ฟอนดา

เฮนรี เจนส์ ฟอนดา (Henry Jaynes Fonda) (16 พฤษภาคม ค.ศ. 1905 - 12 สิงหาคม ค.ศ. 1982) เป็นนักแสดงภาพยนตร์ชาวอเมริกัน นักแสดงละครเวที เป็นที่รู้จักในบทบาทการแสดง การพูดเรียบ ๆ ผู้ยึดมั่นอุดมการณ์ 
ฟอนดาเริ่มโดดเด่นในการเป็นนักแสดงละครบรอดเวย์ จากนั้นก้าวสู่ฮอลลีวูดในปี 1935 และเริ่มโดดเด่นขึ้นมาหลังจากได้รับการเสนอชื่อเข้าชิงรางวัลออสการ์ในปี 1940 จากบท ทอม โจด ในเรื่อง The Grapes of Wrath ผลงานดัดแปลงจากบทประพันธ์ของ จอห์น สไตน์เบก ใน 6 ทศวรรษในฮอลลีวูด ฟอนดา มีผลงานการแสดงอย่าง The Ox-Bow Incident, Mister Roberts และ 12 Angry Men 
ทางด้านชีวิตส่วนตัวฟอนดามีทายาทที่เป็นนักแสดงที่มีชื่อเสียงอย่าง เจน ฟอนดา ลูกสาว, ปีเตอร์ ฟอนดา ลูกชาย, บริดเจต ฟอนดา หลานสาว และทรอย แกริตี หลานชาย ในปี 1999 เขามีชื่อเป็นอันดับ 6 ของนักแสดงชายยอดเยี่ยมที่สุดตลอดกาล จากสถาบันภาพยนตร์อเมริกัน

**อ้างอิง**

**แหล่งข้อมูลอื่น**
 40805 - 0000020 -  Everybody's All-American: Henry Fonda (2005 Premiere Magazine article) date=2007-10-16 -  The Screen Legend: Henry Fonda Site date=2007-12-20 
หมวดหมู่:นักแสดงอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากรัฐเนแบรสกา
หมวดหมู่:นักแสดงนำชายยอดเยี่ยม รางวัลออสการ์
ว่าด้วยสงคราม

หน้าปก "ว่าด้วยสงคราม" ฉบับตีพิมพ์ครั้งแรก
ว่าด้วยสงคราม (Vom Kriege) เป็นตำราพิชัยสงคราม เริ่มแต่งโดยพลตรีคาร์ล ฟ็อน เคลาเซอวิทซ์ เมื่อปีค.ศ. 1827 โดยเรียบเรียงจากสงครามนโปเลียน แต่เขาเสียชีวิตก่อนจะเขียนเสร็จ ตีพิมพ์ครั้งแรกเป็นภาษาเยอรมันในปี ค.ศ. 1832 
ตำราพิชัยสมัยเก่าโดยเฉพาะของจีน ให้ความสำคัญต่อกษัตริย์และแม่ทัพ ซึ่งมีอำนาจเบ็ดเสร็จเด็ดขาด และไม่รวมสถานการณ์ของประชาชนอยู่ในสมการสงคราม อย่างไรก็ตาม เคลาเซอวิทซ์มองว่าสงครามเป็นเครื่องมือเพื่อสนองความต้องการบางอย่างของรัฐ และรากฐานของรัฐก็คือประชาชน ไม่ใช่ผู้ปกครองหรือกองทัพ ดังนั้น อารมณ์ของประชาชนที่มีต่อผู้ปกครองหรือกองทัพ ย่อมมีผลขับเคลื่อนสงครามในทางใดทางหนึ่ง ดังนั้นผู้ปกครองควรมีทักษะในการชักนำความรู้สึกนึกคิดของประชาชน ให้เป็นไปในทางที่ตนเองต้องการ
นอกจากนี้ ในพิชัยสงครามฉบับนี้ เคลาเซอวิทซ์ประดิษฐ์คำว่า "หมอกสงคราม" ซึ่งเขาอธิบายว่าในสนามรบจริง เราไม่อาจเห็นหรือรับรู้ทุกอย่างชัดแจ้ง ที่ทั้งของข้าศึกหรือพวกพ้องในความคลุมเครือ สภาพของข้าศึกหรือพวกพ้องอยู่ในความคลุมเครือ เปรียบดั่งอยู่ท่ามกลางไอหมอก
พิชัยสงครามชุดนี้ประกอบด้วยแปดเล่ม ได้แก่- เล่มที่ 1 "ว่าด้วยธรรมชาติสงคราม" (Über die Natur des Krieges)- เล่มที่ 2 "ว่าด้วยทฤษฎีสงคราม" (Über die Theorie des Krieges)- เล่มที่ 3 "ว่าด้วยยุทธศาสตร์โดยทั่วไป" (Von der Strategie überhaupt)- เล่มที่ 4 "การรบ" (Das Gefecht)- เล่มที่ 5 "กองทัพ" (Die Streitkräfte)- เล่มที่ 6 "การป้องกัน" (Verteidigung)- เล่มที่ 7 "การโจมตี" (Der Angriff)- เล่มที่ 8 "แผนการสงคราม" (Kriegsplan)

**อ้างอิง**
หมวดหมู่:ตำราพิชัยสงคราม
หมวดหมู่:วรรณกรรมภาษาเยอรมัน
หมวดหมู่:วรรณกรรมในปี พ.ศ. 2375
จ้าวนักเลง

จ้าวนักเลง เป็นภาพยนตร์ไทย ถ่ายทำด้วยฟิล์ม 16 มม. สี พากย์สด ที่สร้างจากนวนิยายของ เศก ดุสิต กำกับโดย ประทีป โกมลภิส สร้างโดย ทัศไนยภาพยนตร์ นำแสดงโดย มิตร ชัยบัญชา และ อมรา อัศวนนท์ ร่วมด้วย ปัญจะ ศุทธรินทร์,	เชาว์ แคล่วคล่อง,	ศรินทิพย์ ศิริวรรณ เข้าฉายครั้งแรกเมื่อวันที่ 7 มีนาคม พ.ศ. 2502 ฉายที่โรงภาพยนตร์เฉลิมกรุงและเฉลิมบุรี
ภาพยนตร์เล่าถึงต้นกำเนิดของ อินทรีแดง ว่าแท้ที่จริงคือ โรม ฤทธิไกร ลูกชายของมหาเศรษฐีที่ปลอมตัวเพื่อปราบเหล่าร้ายทั้งหลายนั่นเอง

**ประวัติการสร้าง**
ภาพยนตร์อินทรีแดงเรื่องนี้เป็นการสร้างครั้งแรก โดย รังสรรค์ ตันติวงศ์ และประทีป โกมลภิส เตรียมสร้างภาพยนตร์เรื่องที่ 2 ต่อจาก ชาติเสือ ให้ มิตร ชัยบัญชา แสดง ระหว่างนั้น มิตร ชัยบัญชา ได้อ่านนิยายเรื่อง อินทรีแดง ที่บ้านรังสรรค์ ตันติวงศ์  จึงชอบและแจ้งความจำนงค์ว่าต้องการแสดงเป็นอินทรีแดง เพราะมีสองบุคลิก  เมื่อผู้สร้างและผู้กำกับเห็นความตั้งใจของพระเอก จึงตัดสินใจพามิตร ชัยบัญชา ไปพบ เศก ดุสิต  เพื่อขอซื้อนิยายอินทรีแดง ตอน จ้าวนักเลง ให้มิตร ชัยบัญชา รับบทอินทรีแดงครั้งแรก กับภาพยนตร์เรื่องจ้าวนักเลง เมื่อผู้ประพันธ์พบหน้าพระเอกมิตร เขาถูกใจในรูปร่างสูงใหญ่ แบบชายชาติทหาร และได้กล่าวกับมิตรว่า "คุณคืออินทรีแดงของผม" 
ภาพยนตร์ได้ออกฉายครั้งแรกวันที่ 7 มีนาคม พ.ศ. 2502 ทำรายได้เกินล้านบาท ซึ่งทำให้มิตร ชัยบัญชามีชื่อเสียงโด่งดังไปทั่ว นับตั้งแต่นั้นมา (หลังจากเป็นที่รู้จักและเริ่มมีชื่อเสียงจากภาพยนตร์เรื่องแรก "ชาติเสือ" (2501)) พร้อมสร้างชื่อกลายเป็นพระเอกขวัญใจ มหาชน นับตั้งแต่นั้นเป็นต้นมาเรื่อยๆ
และยังมีภาพยนตร์ที่มิตรรับบทเป็นอินทรีแดงอีก 5 ตอนคือเรื่อง ทับสมิงคลา (2505), อวสานอินทรีแดง (2506), ปีศาจดำ (2509), จ้าวอินทรี (2511), และ อินทรีทอง (2513) (ซึ่ง มิตร ชัยบัญชา เสียชีวิตขณะถ่ายทำฉากโหนบันไดเชือกเฮลิคอปเตอร์ในภาพยนตร์เรื่องนี้ เนื่องจากการผิดพลาดทางเทคนิคที่ทำให้การถ่ายทำไม่เป็นไปตามที่กำหนด)

**แหล่งข้อมูลอื่น**
  จ้าวนักเลง (2502) ที่เว็บไซต์ ThaiFilmDb
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยที่ออกฉายในปี พ.ศ. 2502
หมวดหมู่:อินทรีแดง
หมวดหมู่:ภาพยนตร์อาชญากรรมไทย
หมวดหมู่:ภาพยนตร์รหัสคดีไทย
หมวดหมู่:ภาพยนตร์ไทยในคริสต์ทศวรรษ 1950
หมวดหมู่:ภาพยนตร์ที่กำกับโดย ประทีป โกมลภิส
ไมเคิล อีเมอร์สัน

ไมเคิล อีเมอร์สัน (Michael Emerson) เกิดเมื่อวันที่ 7 กันยายน ค.ศ. 1954 เป็นนักแสดงชาวอเมริกัน เป็นที่รู้จักในบท เบนจามิน ไลนัส ในซีรีส์เรื่อง อสุรกายดงดิบ และผลงานการแสดงใน The Practice

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากรัฐไอโอวา
ภาษาฟีจี

ภาษาฟีจี อยู่ในตระกูลภาษาออสโตรนีเซียน กลุ่มภาษามลายู-พอลินีเชีย พูดในประเทศฟีจี ประมาณ 320,000 คน และมีผู้ใช้ภาษาฟีจีในประเทศนิวซีแลนด์อีกเกือบพันคน
ภาษาฟีจี

**ประวัติ**
เดวิด คาร์กิล (1809-1843) เป็นหมอสอนศาสนาและนักสำรวจชาวสกอตที่ศึกษาภาษาฟีจี และเป็นผู้กำหนดอักษรละตินเพื่อใช้กับภาษาฟีจีโดยยึดตามสำเนียงบาอูเป็นหลัก เขาได้กำหนดไว้หลายแบบ ซึ่งมีข้อโต้แย้งจากชาวฟีจี และเขาก็ดำเนินงานต่อ ตอนแรกเขาได้กำหนดตัว mb และ nd ใช้แทนเสียง /mb/ และ /nd/ แต่ชาวฟีจีกลับออกเสียงเป็นสองเสียง ในที่สุดเขาจึงกำหนดระบบสะกดให้เข้ากับความเข้าใจของชาวฟีจี และใช้มาจนถึงทุกวันนี้
b = mb มฺบ
c = ð ฑ
d = nd (di = ndʒi) นฺด (นฺจี)
f = f ฟ
g = ŋ ง
j = tʃ ~ ndʒ จ
k = k ก
l = l ล
m = m ม
n = n น
nr = ɳɖ ณฺฎ
p = p ป
q = ŋɡ งฺก
r = r ร
s = s ส
t = t (ti = tʃi) ต (จี)
v = β ฝ
w = ɰ ว (ง ไม่นาสิก)
y = j  ย
a a อา
e e เอ
i i อี
o o โอ
u u อู
ai au ei eu oi ou
aj,aw,ej,ew,oj,ow
ไอ เอา เอย์ เอว โอย โอว

**อ้างอิง**
ฟีจี
ฟีจี